תיאור המעשה: ביום ה-21 באוקטובר 1967, עם היפגע אח"י אילת, נותק הקשר בין חלקי האניה. רב"ט אריה שוורץ ז"ל התנדב לשחות לירכתי האניה על מנת להעביר חבל, בעזרתו תהיה אפשרות להעביר רפסודות עם פצועים לחרטום. הוא קפץ לים בחשיכה, שחה נגד הזרמים, אשר משכוהו אל תוך הפרצות, שנבעו בגוף האניה הפגועה והצליח להגיע אל ירכתיה. לאחר מכן שחה חזרה לחרטום. משך כשעה וחצי עזר לפצועים בחרטום האניה ללא מנוחה, תוך גילויי מסירות בלתי רגילים. רב"ט אריה שוורץ ז"ל נטש את האניה בין האחרונים ונפטר כתוצאה מפצעים, שנגרמו לו ע"י פיצוץ תת מימי. על מעשה זה הוענק לו : עיטור המופת ניסן תשל"ג אפריל 1973, דוד אלעזר, רב אלוף, ראש המטה הכללי